**Poznámky konsolidovanej účtovnej závierky obce zostavenej**

**k 31. decembru 2016**

**I. VŠEOBECNÉ ÚDAJE**

*Identifikačné údaje konsolidujúcej účtovnej jednotky*

|  |  |
| --- | --- |
| Názov účtovnej jednotky | Obec Siladice |
| Sídlo účtovnej jednotky | Siladice č. 232, 920 52 |
| IČO | 00312967 |
| Dátum zriadenia | Zo zákona |
| Spôsob zriadenia | Zákon o obecnom zriadení |

*Identifikačné údaje konsolidovaných účtovných jednotiek*

Obec Siladice má v zriaďovateľskej pôsobnosti 1 rozpočtovú organizáciu :

Základná škola s materskou školou Siladice č. 187, ( ďalej len ZŠ s MŠ Siladice) 920 52

V konsolidovanom celku obce Siladice nie je žiadna obchodná spoločnosť.

Konsolidovaný celok Obce Siladice sa v roku 2016 oproti minulým účtovným obdobiam nezmenil.

Prehľad o účtovných jednotkách konsolidovaného celku je uvedený v prílohe, v tabuľkovej časti *Údaje o konsolidovanom celku*.

Identifikačné údaje o konsolidovaných účtovných jednotkách – rozpočtových organizáciách v zriaďovateľskej pôsobnosti konsolidujúcej účtovnej jednotky

|  |  |
| --- | --- |
| Názov konsolidovanej účtovnej jednotky | Základná škola s materskou školou Siladice 187 |
| Sídlo konsolidovanej účtovnej jednotky | Siladice č. 187, 920 52 |
| Dátum založenia konsolidovanej účtovnej jednotky | 14.06.2017 |
| IČO: | 36090221 |
| Dátum zriadenia. | 01.01.2000 |
| Spôsob zriadenia | Zriaďovacou listinou |
| Názov zriaďovateľa: | Obec Siladice |
| Sídlo zriaďovateľa: | Siladice č. 232, 920 52 |
| Hlavná činnosť účtovnej jednotky: | Základné školstvo |
| Štatutárny zástupca : | Mgr. Dana Kováčiková  Riaditeľka ZŠ s MŠ  Mgr. Stanislava Brestovanská  Zástupkyňa MŠ |

Konsolidovaná účtovná závierka konsolidovaného celku Obce Siladice k 31. decembru 2016 je zostavená ako riadna konsolidovaná účtovná závierka podľa zákona č. 431/2002 Z. z. o účtovníctve v znení neskorších predpisov, za účtovné obdobie od 1. januára 2016 do 31.

decembra 2016.

Obec je súčasťou súhrnného celku verejnej správy Slovenskej republiky.

*Informácie o vedúcich predstaviteľoch a o zamestnancoch konsolidovaného celku*

Starosta obce: Róbert Repka Zástupca starostu: : Pavol Šimonák Hlavný kontrolór obce: Mgr. Iveta Balejčíková

Priemerný počet zamestnancov konsolidovaného celku Obce Siladice bol v roku 2016 v počte : 5, z toho : 1 riadiaci

Informácie o zamestnancoch konsolidovaného celku : ZŠ s MŠ Siladice

|  |  |
| --- | --- |
| Priemerný počet zamestnancov konsolidovaného celku počas účtovného obdobia | 9 |
| z toho : Počet vedúcich zamestnancov | 2 |

*Informácia o splnení predpokladu nepretržitého pokračovania v činnosti účtovnej jednotky*

Konsolidovaná účtovná závierka Obce bola zostavená za predpokladu nepretržitého trvania činnosti v súlade so zákonom o účtovníctve a nadväzujúcimi právnymi predpismi.

*Zmeny účtovných metód a účtovných zásad*

Účtovné metódy a všeobecné účtovné zásady boli účtovnou jednotkou konzistentne aplikované.

*Spôsob ocenenia jednotlivých zložiek*

**II. INFORMÁCIE O METÓDACH A POSTUPOCH KONSOLIDÁCIE**

Konsolidovaná účtovná závierka Obce Siladice bola zostavená v súlade so zákonom č. 431/2002 Z. z. o účtovníctve v znení neskorších predpisov a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

V rámci konsolidácie konsolidovaného celku obce Siladice boli eliminované vzájomné pohľadávky, záväzky, náklady a výnosy, bola vykonaná konsolidácia kapitálu.

*Zahrnutie konsolidovaných účtovných jednotiek do konsolidovanej účtovnej závierky*

|  |  |  |  |
| --- | --- | --- | --- |
| Názov resp. obchodné meno konsolidovanej účtovnej jednotky | Metóda úplnej konsolidácie | Metóda podielovej konsolidácie | Metóda vlastného imania |
| Obec | Áno | - | - |
| Základná škola | Áno | - | - |

Pri dcérskych účtovných jednotkách bola použitá metóda úplnej konsolidácie.

V roku 2016, rovnako ako v predchádzajúcich účtovných obdobiach, sa medzi účtovnými jednotkami konsolidovaného celku Obce neuskutočnil nákup, resp. predaj majetku. Preto nebolo potrebné vykonať konsolidáciu medzivýsledku.

**III. INFORMÁCIE O ÚDAJOCH AKTÍV A PASÍV**

Popis údajov vyplnených v prehľade pohybov dlhodobého nehmotného a dlhodobého hmotného majetku

* Bezprostredne predchádzajúce účtovné obdobie sa chápe k 31.12.2015
* Bežné účtovné obdobie sa vykazuje k 31.12.2016
* Prírastok je prvotné vykázanie obstarania dlhodobého nehmotného a dlhodobého hmotného majetku akoukoľvek formou, zvýšenie aktív
* Úbytok je vykázanie zníženia aktív
* Presun je vykázanie zmeny hodnoty niektorej položky bez zmeny celkovej hodnoty aktív

Prehľad o pohybe dlhodobého majetku sa nachádza v priložených tabuľkách položky súvahy

– aktív.